শিশু দিবস

শিশু দিবস একটি স্মরণীয় দিন যা শিশুদের সম্মানে প্রতি বছর উদযাপিত হয়, এটি উদযাপনের তারিখ দেশ অনুসারে পরিবর্তিত হয়। ১৯২৫ সালে জেনেভায় বিশ্ব শিশু কল্যাণ সম্মেলনে প্রথম আন্তর্জাতিক শিশু দিবস ঘোষণা করা হয়। ১৯৫০ সাল থেকে, এটি বেশিরভাগ কমিউনিস্ট এবং পোস্ট-কমিউনিস্ট দেশগুলোতে ১ জুন উদযাপিত হয়। ১৯৫৯ সালের ২০ নভেম্বর জাতিসংঘ সাধারণ পরিষদ কর্তৃক শিশু অধিকারের ঘোষণাকে স্মরণ করার জন্য ২০ নভেম্বর বিশ্ব শিশু দিবস পালন করা হয়। কিছু দেশে, এটি শিশু সপ্তাহ হিসেবে পালিত হয়। ম্যাসাচুসেটসের চেলসিতে ইউনিভার্সালিস্ট চার্চ অফ দ্য রিডিমারের যাজক রিভারেন্ড ডা. চার্লস লিওনার্ড ১৮৫৭ সালের জুন মাসের দ্বিতীয় রবিবার শিশু দিবস পালন শুরু করেন। লিওনার্ড তাদের এবং শিশুদের জন্য উৎসর্গকৃত একটি বিশেষ সেবার আয়োজন করেন। লিওনার্ড প্রথমে দিনটির নামকরণ করেন রোজ ডে, যদিও পরে ফ্লাওয়ার সানডে নামকরণ করা হয় এবং এরপরে শিশু দিবস হিসেবে নামকরণ করা হয়। ১৯২০ সালে তুরস্ক প্রজাতন্ত্র ২৩ এপ্রিল শিশু দিবসকে আনুষ্ঠানিকভাবে জাতীয় ছুটির দিন হিসেবে ঘোষণা করে। ১৯২০ সাল থেকে জাতীয়ভাবে শিশু দিবস পালিত হয়ে আসছে এবং তৎকালীন সরকার ও সংবাদপত্রগুলো দিনটিকে শিশুদের জন্য একটি দিন হিসাবে ঘোষণা করে। এটি সিদ্ধান্ত নেওয়া হয়েছিল যে, উদযাপনটি স্পষ্ট এবং ন্যায়সঙ্গত করার জন্য একটি আনুষ্ঠানিক নিশ্চিতকরণ প্রয়োজন। তুরস্ক প্রজাতন্ত্রের প্রতিষ্ঠাতা ও রাষ্ট্রপতি মুস্তাফা কামাল আতাতুর্ক ১৯২৯ সালে জাতীয়ভাবে আনুষ্ঠানিক ঘোষণা করেন। ১৯২৫ সালে জেনেভায় বিশ্ব শিশু কল্যাণ সম্মেলনে প্রথম আন্তর্জাতিক শিশু দিবস ঘোষণা করা হয়। ১৯৪৯ সালের ৪ নভেম্বর মস্কোতে উইমেন্স ইন্টারন্যাশনাল ডেমোক্রেটিক ফেডারেশন কর্তৃক শিশু সুরক্ষার জন্য আন্তর্জাতিক দিবস হিসাবে ১ জুন নির্ধারিত হয়। ১৯৫০ সাল থেকে অনেক কমিউনিস্ট ও পোস্ট-কমিউনিস্ট দেশে ১ জুন শিশু দিবস হিসেবে পালিত হয়ে আসছে। ১৯৫৪ সালের ১৪ ডিসেম্বর ভারত ও উরুগুয়ের একটি যৌথ প্রস্তাব জাতিসংঘ সাধারণ পরিষদে পাস হয়, যাতে সব দেশকে সর্বজনীন শিশু দিবস পালনে উৎসাহিত করা হয়। প্রথমত শিশুদের মধ্যে পারস্পরিক বিনিময় ও বোঝাপড়া বৃদ্ধি করা এবং দ্বিতীয়ত জাতিসংঘ সনদের আদর্শ প্রচার ও বিশ্বের শিশুদের কল্যাণে পদক্ষেপ গ্রহণ করা। ১৯৫৯ সালের ২০ নভেম্বর জাতিসংঘ শিশু অধিকারের ঘোষণাপত্র গ্রহণ করে। ১৯৫৯ সালের ২০ নভেম্বর জাতিসংঘ সাধারণ পরিষদ কর্তৃক শিশু অধিকার ঘোষণার স্মরণে ২০ নভেম্বর বিশ্ব শিশু দিবস পালন করা হয়। ১৯৯৬ সালে বাংলাদেশের তৎকালীন মন্ত্রিসভা ১৭ মার্চ শেখ মুজিবুর রহমানের জন্মদিনকে "জাতীয় শিশু দিবস" হিসেবে ঘোষণা করে। ১৯৯৭ সালের ১৭ মার্চ থেকে দিনটি সরকারিভাবে জাতীয় শিশু দিবস হিসেবে পালিত হয়ে আসছে। এর আগে ১৯৯৪ সালের ১৭ মার্চ বেসরকারিভাবে শেখ মুজিবুর রহমানের জন্মদিনকে জাতীয় শিশু কিশোর দিবস হিসেবে পালন করে "বঙ্গবন্ধু শিশু কিশোর মেলা" নামক সংগঠন। ১৯৯৩ সালে দিবসটির প্রস্তাব করেন নীলিমা ইব্রাহিম। অক্টোবর মাসের প্রথম সোমবার বাংলাদেশে বিশ্ব শিশু দিবস পালিত হয়।। ১৯৬৪ সালের ২৭ মে জওহরলাল নেহরুর জন্মদিন ১৪ নভেম্বরকে "জাতীয় শিশু দিবস" পালনের সিদ্ধান্ত গৃহীত হয়। তখন থেকে দিনটি ভারতে জাতীয় শিশু দিবস হিসেবে পালিত হয়ে আসছে। জওহরলাল নেহরুর মৃত্যুর পূর্ব পর্যন্ত ২০ নভেম্বরকে শিশু দিবস হিসেবে পালন করা হতো। যেটি জাতিসংঘ ১৯৫৪ সালে ঘোষণা করে। Yang, Unity Elias (২০১৫)। Women's and Children's Chambers of Parliament। Bloomington, IN, US: AuthorHouse। আইএসবিএন 978-1-5049-4192-1।  "World Children's Day"। সংগ্রহের তারিখ ২ জুন ২০২০।  "Reading Eagle – Google News Archive Search"। সংগ্রহের তারিখ ১৪ জুন ২০১৬।  "The Sharon Baptist Church"। ১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৬।  "Today is Universal Children's Day – Christian Adoption Services"। ১৬ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৬।  Veysi Akın (1997). "23 Nisan Millî Hâkimiyet ve Çocuk Bayramı'nın Tarihçesi" (akademik yayın). PAÜ Eğitim Fakültesi Dergisi 3. sayı: s. 91. Veysi Akın (1997). "23 Nisan Millî Hâkimiyet ve Çocuk Bayramı'nın Tarihçesi" (akademik yayın). PAÜ Eğitim Fakültesi Dergisi 3. sayı: s. 92. "23 Nisan" (তুর্কি ভাষায়)। ৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৬।  "UN Yearbook"। www.unmultimedia.org। সংগ্রহের তারিখ ২০২১-১১-১৪।  "United Nations"। United Nations। ১৪ ডিসেম্বর ১৯৫৪। সংগ্রহের তারিখ ২৮ জুলাই ২০১৩।  "১৭ মার্চ জাতীয় শিশু দিবস কেন"। বাংলা ট্রিবিউন। সংগ্রহের তারিখ ১৬ মার্চ ২০২৩। [স্থায়ীভাবে অকার্যকর সংযোগ] "জাতির পিতা বঙ্গবন্ধু শেখ মুজিবুর রহমানের জন্মদিনে যেভাবে 'জাতীয় শিশু দিবস' প্রবর্তন হলো"। bskmelabd.com। ২১ মে ২০২২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২৩।  "বিশ্ব শিশু দিবস আজ"। প্রিয়.কম। ২০১৭-১০-০২ তারিখে মূল থেকে আর্কাইভ করা। সংগ্রহের তারিখ ২০১৭-১০-০২।  "জওহরলাল নেহরুর জন্মদিনে কেন শিশুদিবস"। সংগ্রহের তারিখ ২০২০-১১-১১।  "সংরক্ষণাগারভুক্ত অনুলিপি"। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৪।